Държавен вестник, бр. 37, 2014 г., стр. 79

БРОЙ  37	
Д Ъ Р Ж А В Е Н  В Е С Т Н И К 	
СТР.  79  
излиза от рамките на законовата делегация 
на чл. 46, ал. 3 и чл. 57, ал. 2 от Закона за 
лечебните заведения. 
Следва да се има предвид, че правото 
на пациента, съответно на негов родител, 
настойник или попечител, на лицето по 
чл. 87, ал. 5, дирекцията по чл. 87, ал. 6 или 
лицето по чл. 162, ал. 3, да откаже по всяко 
време предложената медицинска помощ или 
продължаването на започнатата медицин-
ска дейност, е уредено в чл. 90, ал. 1 – 5 от 
Закона за здравето, а не в ЗЛЗ. Съгласно 
чл. 90, ал. 2 от Закона за здравето отказът 
по ал. 1 се удостоверява в медицинската 
документация с подписи на лицето, като 
ал. 5 създава право за пациента да оттегли 
отказа си по ал. 2 по всяко време, като в 
този случай медицинските специалисти не 
носят отговорност за евентуалното забавяне 
на лечебно-диагностичния процес. Разпо-
редбата на чл. 20, ал. 3 от Наредба № 49 от 
2010 г. също не предвижда, че с образеца на 
декларацията – приложение № 3, се уреждат 
бъдещи парични задължения във връзка с 
оказана болнична помощ. С изречение второ 
изрично е предвидено, че образецът по прило-
жение № 3 се изготвя само за документиране 
на отказа от продължаване на започналия 
престой в лечебното заведение.
Протестираната разпоредба – последен 
абзац от приложение № 3 към чл. 20, ал. 3 
от Наредба № 49 от 2010 г., е издадена от ми-
нистъра на здравеопазването извън пределите 
на предоставената му от закона компетент-
ност, което налага обявяването на нейната 
нищожност. Следва да бъде уважено искането 
на прокурора за присъждане на направените 
разноски за такса в размер 20 лв. за съоб-
щаване на протеста в „Държавен вестник“.
По изложените съображения и на осно-
вание чл. 193, ал. 1 АПК Върховният адми-
нистративен съд, шесто отделение,
Р Е Ш И :
Обявява за нищожно приложение № 3 към 
чл. 20, ал. 3 от Наредба № 49 от 2010 г. за 
основните изисквания, на които трябва да 
отговарят устройството, дейността и вътреш-
ният ред на лечебните заведения за болнична 
помощ и домовете за медико-социални грижи, 
издадена от министъра на здравеопазване-
то (обн., ДВ, бр. 83 от 2010 г.; изм. и доп., 
бр. 92 от 2010 г.; доп., бр. 53 от 2011 г., в сила 
от 13.08.2011 г.; изм. с Решение № 15323 от 
22.11.2011 г. на ВАС на РБ – бр. 15 от 2012 г.; 
изм., бр. 32 от 2013 г., в сила от 2.04.2013 г.), 
в следната част: „Наясно съм, че следва 
да заплатя всички извършени медицински 
действия/процедури/изследвания и други в 
случай, че с напускането си създавам пречка 
за заплащане от страна на Националната 
здравноосигурителна каса, Министерството 
на здравеопазването и други финансиращи 
институции на осъществената ми до момента 
от болницата медицинска помощ.“
Осъжда Министерството на здравеопаз-
ването да заплати на Върховната админис- 
тративна прокуратура разноски за водене на 
делото в размер 20 лв.
Решението може да се обжалва с касаци-
онна жалба в 14-дневен срок от съобщаването 
му на страните пред Върховния администра-
тивен съд, петчленен състав.
Решението не е обжалвано по реда и в 
сроковете, предвидени в Административно- 
процесуалния кодекс, и влиза в сила от деня 
на обнародването му в „Държавен вестник“.
Председател: 
Георги Колев
2853